3 udvider 3LikeHome til Sydeuropa

3LikeHome fra 3 betyder at du kan tage til udlandet og ikke betale ekstra for at ringe og – måske endnu vigtigere – bruge data rundt om i Europa. Indtil videre har der da også for mange været lidt irriterende, at de ikke har haft mulighed for at bruge 3LikeHome i netop Spanien og Grækenland, som ellers er de mest populære rejsemål for danskerne. Det bliver der nu lavet om på, når fem meget populære rejsemål kommer på listen over lande, du kan tage til uden at blive lænset – forudsat altså, at du har 3.

De nye lande, der er blevet indlemmet i 3LikeHome, er:

Spanien

Portugal

Grækenland

Malta

Cypern

De fem lande bliver tilføjet d. 18 maj – i god tid inden feriesæsonen rigtigt starter.

3 udvider 3LikeHome til Sydeuropa